stanford-oval/wikipedia huggingface dataset:
צבי הירש ברוידא
ביוגרפיה

נולד בשקוד שבליטא לרבי אריה לייב ברוידא, אחיו של הסבא מקלם. מקטנותו התחנך אצל דודו - הסבא, בגרובין ובקלם, ונחשב תלמידו המובהק. כחניך אסכולת קלם עסק במסחר תוך הקפדה מוחלטת על שמירת הנהגות קלם. שעות יומו וסדרי חייו היו מחושבים ומדוקדקים.
נישא לנחמה ליבה, בתו של הסבא מקלם. לאחר פטירת הסבא מקלם, בח' באב תרנ"ח, עבר ניהול התלמוד תורה לידי אחיו רבי לייב ברוידא, וכעבור זמן התמנה רבי צבי הירש, בנו של רבי לייב וחתנו של הסבא מקלם, לנהל את התלמוד תורה. הוא מסר שיחות מוסריות לתלמידיו והדריכם  בשיטת קלם.
כמה מתלמידי התלמוד תורה שהמשיכו ללמוד אצל רבי צבי הירש ברוידא, ובהם הרב ירוחם ליבוביץ והרב אליהו לופיאן, כתבו מכתב לאביו רבי לייב ובו הם מתארים את מצב התלמוד תורה לאחר פטירת הסבא מקלם:
”כי זרמי החיים מפכים בו בבית התלמוד עד כה, שלא נשקר בעצמנו אם נאמר כי אדמו"ר [הסבא מקלם] לא מת וכי רוחו הולך אתנו עד היום... ומי האיש אשר עצר בעד המוות ואשר ברוחו הכביר נפח בו נשמת חיים חדשים אם לא מעלת האיש הרם, הוא בנו הרצ"ב [הרב צבי ברוידא] שליט"א”.
בשנת תרס"ז (1907) עלה לארץ ישראל כדי לשהות במחיצת אביו, שעלה בשנת תרס"ג לארץ ישראל והתיישב בחצר שטרויס שבירושלים. תלמידיו בקלם שלחו מכתבים לירושלים אל אביו וכן אל רבי יצחק בלאזר ובהם תיארו את השפעתו הגדולה של רבי צבי הירש ברוידא על קיומו של התלמוד תורה בקלם ודרשו מהם להורות לו לשוב לקלם. המכתבים עשו את שלהם והרב ברוידא שב לקלם והמשיך לנהל את התלמוד תורה. בסוף שנת תר"ע (1911) עבר גיסו הרב נחום זאב זיו להתגורר בקלם והצטרף אל הרב ברוידא בניהול התלמוד תורה. הרב ברוידא המשיך בניהול התלמוד תורה עד פטירתו הפתאומית במוצאי שבת לפנות בוקר (בשעה החמישית) אור לי"ז בסיוון תרע"ג (1913) בהיותו בן ארבעים ושמונה.
תלמידיו התייחסו אליו בהערצה לא רגילה. תלמידו ואחיינו רבי אליהו אליעזר דסלר כותב עליו בתוך מאמר על קדושת החגים: "זכור אזכור את מראה קדוש עליון מו"ר זצ"ל, שביום ראשון של חג היה נפלא מראהו ממש שמחת עולם עליון, ומדי יום קדושת מראהו הייתה מתווספת והולכת, כמלאך אלוקים למעלה למעלה". תלמידיו ציינו, כי הוא לא איבד את שלוות רוחו ואת שליטתו המוחלטת על כל פעולותיו ומחשבותיו, עד לרגע ההסתלקות ממש. תלמידו רבי ירוחם ליבוביץ ממיר סיפר, כי זמן קצר לפני פטירתו ביקש ר' הירש מאחד שהיה לפניו שיביא לו את הסידור כדי לומר את הווידוי, כשגמר החזיר את הסידור ואחר כך בירר האם החזיר את הסידור למקומו.
הנהגותיו העילאיות, רוחו ומשנתו הוסיפו להסעיר את רוחם ולזכך את נפשם של בני וחניכי התלמוד תורה בקלם, שנים רבות לאחר פטירתו. וכה כתב גיסו רבי נחום זאב זיו, ב"מכתב תנחומים" לדודו רבי אריה ליב ברוידא:
"באמת הלא אצלינו בבית בנו החביב הצדיק הלא הוא חי, חי הוא בעת התפילות, חי הוא בעת המוסר, חי הוא בכל ההנהגות וסדרי הבית, - כי מאז סר צילו של א"א [-אבי אדוני] הוא אחיו, הלא רק בנו החביב צבי ע"ה פרש כנפיו על הבית הזה, והקריב מיטב עתותיו לשכללו ולפארו בכמה מיני פאר, לכן חי הוא אצלינו ולשמו וזכרו תאוות נפש".
לרב ברוידא נולד בן אחד אך הוא מת בילדותו. רבי צבי ורעייתו הרבנית נחמה ליבא, קבלו דין שמים באהבה, ולא היה ניכר עליו יסורי גופו ונפשו, כי תמיד הייתה צהלתו ואהבתו לבריות על פניו.
מתלמידיו

כמעט כל גדולי המוסר והמשגיחים בדור שאחריו היו תלמידיו, בהם:
הרב ירוחם ליבוביץ, שהיה המשגיח של ישיבת מיר
הרב משה רוזנשטיין, שהיה משגיח בישיבת לומז'ה
הרב אשר קלמן ברון, שהיה ראש ישיבת פוניבז' בליטא
הרב דניאל מובשוביץ, חתן גיסו הרב נחום זאב זיו
הרב גרשון מיאדניק, חתן גיסו הרב נחום זאב זיו
רבי אהרן זאב גרוסברד, מרבני וויז'אן ור"מ בישיבת קלם
הרב אליהו אליעזר דסלר, חתן גיסו הרב נחום זאב זיו, משגיח בישיבת פוניבז'
הרב יוסף לייב ננדיק, שהיה משגיח בישיבת ראדין
הרב אבא גרוסברד, שהיה משגיח בישיבת פוניבז'
הרב אליהו לופיאן, שהיה משגיח בישיבת כפר חסידים
הרב יחזקאל לוינשטיין, משגיח בישיבות מיר ופוניבז'
רבי דוב מאיר רובמן, רב וראש ישיבה בחיפה
אשתו

אשתו נחמה ליבה, בתו של הסבא מקלם, הייתה ידועה בחוכמתה ובבקיאותה בתורה ובמוסר. אביה, הסבא מקלם, כותב עליה לבנו הרב נחום זאב:
”בתי המשכלת נחמה ליבה תחי' אשר אני מקבל נחת ממנה, תהלה, כי כמעט שינתה טבעה ולבשה צורה אחרת, מעט אשר ראיתי כמותה... כי לפי ערכה יש למבין דבר להפליא ממנה.”
הרב משה רוזנשטיין, מחניכי התלמוד תורה בקלם ולימים המשגיח של ישיבת לומז'ה,  מונה בהקדמה לספרו "יסודי הדעת" את ארבעת רבותיו שלהם הוא מכיר תודה:
”הרביעי למי שאני אסיר תודה היא בתו של אדמו"ר רש"ז [הרב שמחה זיסל, הסבא מקלם], אלמנתו של מו"ר [מורנו ורבנו] צבי ברוידא, הגדולה בחכמה ובדעת וביראת ה' ובמדות טובות כאחד התלמידים הגדולים של אדמו"ר זצ"ל... הרבה למדנו ממנה, שכל ענייניה ומעשיה הטובים והנהגותיה הטובות והישרות היו הכל על פי חכמה גדולה מחכמתו של אדמו"ר זצ"ל, אשר הייתה בתו וגם תלמידה גדולה ונכבדה.”
בה' באב ה'תש"א, 29 ביולי 1941 נרצחה בידי משטרת העזר הליטאית תחת פיקודו של גרמני נאצי, איש הגסטפו מקובנה, בטבח שביצעו ביהודי קלם.
הערות שוליים

↑  התואר 'מנהל התלמוד תורה' בקלם לא היה תפקיד ניהולי-אדמיניסטרטיבי אלא שם נרדף ל'ראש ישיבה' ואף למעלה מכך, בהיותו האישיות המרכזית שהשפיעה וחינכה את תלמידי המוסד המוסרי הייחודי שהקים הסבא מקלם.
| --- | --- |
בקרת זהויות :  NLI: 987007498807705171
סיבוב הופעות

מבט ממעוף הציפור על סיבוב ההופעות "Sticky & Sweet Tour" של מדונה 2008 באצטדיון הלאומי בסנטיאגו, צ'ילה.
סיבוב הופעות או טור (באנגלית: concert tour או בקיצור tour) הוא סדרת קונצרטים של אמן או קבוצת אמנים בערים, ארצות או מקומות שונים. לעיתים קרובות ניתנים שמות לסיבובי הופעות כדי להבדיל בין סיבובים שונים של אותו אמן וכדי לשייך סיבוב הופעות ספציפי לאלבום או מוצר מסוים (לדוגמה: "Courage World Tour" של סלין דיון או "The Joshua Tree Tour" של U2 על שם האלבומים). במיוחד בעולם המוזיקה הפופולרי, סיורים כאלה יכולים להפוך לפרויקטים רחבי היקף שנמשכים מספר חודשים ואף שנים, ונראים על ידי מאות אלפי או מיליוני אנשים, והכנסותיהם מכרטיסים יכולות להגיע למיליוני דולרים. מבצע שיוצא לסיבוב הופעות מכונה באנגלית "touring artist" ("אומן בסיבוב הופעות", "אומן מסייר").
חלקים שונים (גאוגרפיים) של סיבובי הופעות ארוכים יותר מכונים "legs" ("רגליים"). רגלי סיבוב ההופעות נקבעות בדרכים שונות, ותלויות באמן ובסוג הסיור, אך האמצעי הנפוץ ביותר להפרדת רגליים הוא תאריכים (במיוחד אם יש הפסקה ארוכה בשלב מסוים), מדינות או יבשות, או מופעי פתיחה (מופעי חימום) שונים. בסיבובי ההופעות הגדולים, הפך נפוץ יותר לכך שבכל רגל מועסקים צוותי ייצור וציוד נפרדים, מקומיים לכל אזור גאוגרפי.[דרוש מקור] סיבובי הופעות מנוהלים לרוב ברמה המקומית על ידי מקדמי הופעות או על ידי מגישים לאמנויות הבמה. בדרך כלל, סיבובי הופעות קטנים מנוהלים על ידי מנהל דרך ואילו סיבובי הופעות גדולים מנוהלים על ידי מנהל סיור.
לוגיסטיקה

האתגר העיקרי בסיבובי הופעות הוא כיצד להעביר את הלוגיסטיקה של ההופעה ממקום אחד למקום אחר, במיוחד לסיור חוצה-יבשתי. לוגיסטיקה של סיורים צריכה להיות מאוד מסודרת והכל צריך לקרות בזמן ובסדר הנכון כמתוכנן. מגזין אוטוויק העריך כי 30 עד 50 משאיות נדרשו בסיבוב ההופעות של טיילור סוויפט, "The 1989 World Tour" כדי להביא את כל הבמה, ציוד הסאונד, הכלים, האביזרים והבגדים. כשביקרה ביונסה בבריטניה בסיבוב ההופעות שלה, The Formation World Tour ב־2016, נדרשו שבעה מטוסי מטען של בואינג 747 וצי של יותר מ־70 משאיות כדי להעביר את מערך הבמה שלה והציוד הנוסף למקומות שונים. השלב הלוגיסטי של אותו סיבוב הופעות לא כלל הסעות של אנשי הצוות מאחורי הקלעים, מוזיקאים, מבצעים והזמרת עצמה.
Rock-It Cargo היא אחת החברות שסיפקו שילוח מטענים לכמה מהשמות הגדולים במוזיקה, כמו ברוס ספרינגסטין, מדונה והפוליס. לפני תחילת הסיור, Rock-It Cargo נאלץ להעביר ציוד למקום מרכזי – או מקום חזרות או אתר ההתחייבות הראשון. ואז הוא קבע להעביר את כל הציוד שהלהקה דורשת מאולם אחד למשנהו. סגן נשיא החברה, אד באטלר, אמר כי "אנו משתמשים באופני הובלה שונים – הובלות מקומיות, הובלות חוצות־מדינות, הובלה אווירית ומשא בים. אנו מספקים גם ייבוא, ייצוא, שחרור מכס, קרנטס (carnets; מסמך המאפשר לשולח - כולל להקה - להעביר ציוד מעבר לגבולות בינלאומיים ולעבור מכס מבלי לשלם חובות) - כל מה שסיבוב יצטרך."
הכנסות

נכון ל־2019, סיבוב ההופעות המרוויח ביותר בכל הזמנים הוא סיבוב ההופעות Tour ÷ של אד שירן, עם הכנסות ברוטו של 775.6 מיליון דולר. במקום השני הוא סיבוב ההופעות 360° Tour של להקת הרוק האירית U2, עם הכנסות ברוטו של 736,137,344 דולר. סיבוב ההופעות השלישי בהכנסותיו ברוטו, שהרוויח בערך 558 מיליון דולר בין 2005 ו־2007 היה A Bigger Bang Tour של הרולינג סטונז. Sticky & Sweet Tour של מדונה, שהרוויח 408 מיליון דולר ב־2008 ו־2009 היה סיבוב ההופעות של אומנית (אישה) בעל הרווח הגדול ביותר אי פעם. לפי דו"ח משנת 2014 של Billboard Boxscore, 5 מופעים שהרוויחו מעל מיליארד דולר בסיבובי הופעות מאז 1990 היו של הרולינג סטונז, U2, ברוס ספרינגסטין, מדונה ובון ג'ובי.
הכנסות של סיבובי הופעות עולמיים ב־2016 שדווחו ל־Billboard Boxscore עלו על 5.5 מיליארד דולר. עקב הירידה במכירות אלבומים החל מסוף העשור הראשון של המאה ה-21, על ידי שמיעת מוזיקה דרך האינטרנט, הופעות חיות מהוות את עיקר פרנסתם של אמנים ברחבי העולם. מלבד הכרטיסים, הסיור מייצר כסף גם ממכירת מרצ'נדייז וחבילות "לפגוש ולברך" (meet-and-greet).
התמודדות מוזיקאים עם סיבובי ההופעות

הניידות של סיבובי הופעות מצריכה עלויות, זמנים ואנרגיה רבה. הזמרת הבריטית אדל הביעה את אומללותה מסיורי הקונצרטים ואמרה כי "סיבוב זה דבר מוזר, זה לא מתאים לי במיוחד. אני טיפוס ביתי אמיתי ואני מקבלת כל כך הרבה שמחה מהדברים הקטנים." קונספט "מגורי הופעה" (concert residency) מוצע כחלופה למבצעים שצריכים להישאר במקום אחד והמעריצים באים לראות אותם. הזמרת האמריקאית ליידי גאגא, שביטלה את הרגל האירופית לשנת 2018 בסיבוב ההופעות שלה Joanne World Tour, חתמה על מגורים בלאס וגאס כדי לסייע בניהול מחלת הדאבת שלה, שיכולה להחמיר בזמן סיבוב ההופעות.
מחקר שנערך על ידי ארגון הצדקה Help Musicians UK בשנת 2015 מצא כי למעלה מ־60% מהמוזיקאים סבלו מדיכאון או מבעיות פסיכולוגיות אחרות, כאשר 71% מהנשאלים עברו סיבוב הופעות.
ראו גם

סרט סיבוב הופעות
קבוצת ארמיות מרכז

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קבוצת ארמיות
 אירועים ותאריכים
 תקופת הפעילות:  22 ביוני 1941   25 בינואר 1945 – 25 בינואר 1945   11 במאי 1945
 מלחמות:  מלחמת העולם השנייה החזית המזרחית
 פיקוד
 דרגת המפקד:   גנרל-פלדמרשל
 מפקדים
 
קבוצת ארמיות מרכז (בגרמנית: Heeresgruppe Mitte) היה שמן של שתי קבוצות ארמיות בוורמאכט, שלחמו בחזית המזרחית במלחמת העולם השנייה.
היסטוריה > הקמה ראשונה

הקבוצה הראשונה שנקראה כך נוסדה ב-22 ביוני 1941 בעת מבצע ברברוסה. יעדה של קבוצת הארמיות במבצע היה לכבוש את מוסקבה. הודות להתנגדות סובייטית עיקשת הגרמנים הפסידו בקרב על מוסקבה ולא כבשו את העיר.
במהלך 1942 קבוצת ארמיות מרכז נלחמה כנגד קבוצות פרטיזנים בעורף הצבא הגרמני (בתחילת 1943 מוערך מספרם בכ-250,000). פרטיזנים אלו הורכבו מחיילים שניצלו מהכיתור הגדול של הכוחות הסובייטים ב-1941, מתאים שאומנו מבעוד מועד מלפני המלחמה ומאנשי המפלגה הקומוניסטית שנמלטו מידי הגסטאפו. הסטאבקה פיקד עליהם באופן ישיר והם היוו מטרד וחיבלו בקווי התקשורת והאספקה של הורמאכט. קבוצת הארמיות פעלה במספר מבצעים מיוחדים שבהם נהרגו אלפי פרטיזנים מידי הגרמנים.
ב-1943 השתתפה קבוצת ארמיות מרכז בקרב קורסק ונלחמה בהצלחה כנגד כוחות הצבא האדום בשנים 1943–1944 אך במבצע בגרטיון שתפס את הפיקוד הגרמני בהפתעה, חרץ יתרון מספרי סובייטי עצום (2.5 מיליוני חיילים סובייטים אל מול חצי מיליון חיילים גרמנים) את גורלה של קבוצת ארמיות מרכז. 350,000 חייליה נשבו במהלך המבצע וקבוצת הארמיות עצמה הושמדה.
במהלך ינואר 1945 לחמה קבוצת הארמיות בפיקוד לותר רנדוליץ בקרבות הקשים בפרוסיה המזרחית.
היסטוריה > הקמה שנייה

ב-25 בינואר 1945 שונה שמה של קבוצת ארמיות מרכז לקבוצת ארמיות צפון לאחר כיתורה על ידי הסובייטים בקניגסברג ואילו קבוצת ארמיות A קיבלה את הכינוי קבוצת ארמיות מרכז כשעליה מפקד הגנרל הגרמני פרדיננד שרנר. בשלב זה של הלחימה היה היתרון המספרי הסובייטי עצום (יחס של 9 חיילים סובייטים לחייל גרמני אחד). קבוצת הארמיות נלחמה בסלובקיה, פולין, במבצע מוראביה–אוסטרבה, במהלך הקרב על ברלין והקרב על פראג. בפראג נכנעו שארית כוחות קבוצת ארמיות מרכז לסובייטים ב-11 במאי. במאי 1945 שרנר נטש את הפיקוד על קבוצת הארמיות וב-18 במאי נעצר על ידי האמריקנים.
מפקדים

פדור פון בוק (22 ביוני 1941 - 20 בדצמבר 1941)
גינטר פון קלוגה (19 בדצמבר 1941 - 12 באוקטובר 1943)
ארנסט בוש (12 באוקטובר 1943 - 28 ביוני 1944)
ולטר מודל (28 ביוני 1944 - 16 באוגוסט 1944)
גאורג-הנס ריינהרדט (16 באוגוסט 1944 - 17 בינואר 1945)
פרדיננד שרנר (17 בינואר 1945 - 11 במאי 1945)
הערות שוליים

↑  אנטוני ביוור, מלחמת העולם השנייה, ידיעות ספרים, 2014, עמ' 282
| --- | --- |
בקרת זהויות :  NLI: 987007261496105171
פסאודו-היסטוריה

מבצע 1005 היה מבצע אותו ערכה גרמניה הנאצית בתחילת שנת 1943, בעקבות תבוסותיה, שמטרתו הייתה להשמיד כל עדות לרצח ההמוני של יהודים שבוצע במסגרת מבצע ריינהרד. זה היה אחד הניסיונות המוקדמים ביותר להכחשת שואה, שהתרחש עוד בעת שרצח העם של היהודים עדיין נמשך. יש הסבורים כי ההכחשה של רצח העם הוא חלק בלתי נפרד מרצח העם עצמו.
האנדרטה והמוזיאון לרצח העם בנפת אידיר שבטורקיה מקדמים את הנרטיב השקרי לפיו הארמנים הם למעשה אלו שביצעו רצח עם בטורקים, ולא ההפך.
פסאודו-היסטוריה הוא מונח המתייחס לניסיונות לעוות או להציג מצג שווא של התיעוד ההיסטורי, לעיתים רבות תוך שימוש בשיטות הדומות למחקר היסטורי אקדמי תוך הסתמכות על ספקולציות, בדיות ו/או הטיה אידאולוגית. יצירות פסאודו-היסטוריות בדרך כלל לא עומדים בסטנדרטים היסטוריוגרפיים קפדניים, עושה שימוש סלקטיבי או מטעה בראיות, ודוחות את הקונצנזוס הקיים בקרב החוקרים בנושא. הנרטיבים הפסאודו-היסטוריים נוצרים לרוב מהרצון לקדם אג'נדה פוליטית, דתית או אידאולוגית מסוימת.
נרטיבים פסאודו-היסטוריים רבים נוהגים לכלול טענות סנסציוניות או להיות מבוססות על שקר גדול אשר סותר ישירות עובודת היסטוריות מבוססות. לעיתים רבות אלו שמקדמים נרטיבים פסאודו-היסטוריים טוענים שלהיסטוריונים מהזרם הכללי יש אג'נדה נסתרת לדכא את התזה שלהם, ולעיתים רבות הם משתמשים בתיאוריות קונספירציה שונות על מנת לחזק הנחת יסוד זו.
יצירות פסאודו-היסטוריות נוטות להסתמך על מקורות לא אמינים, כמו מיתוסים ופולקלור, תוך התעלמות מראיות מהימנות הסותרות את קביעותיהם.
מאפיינים

היעדר מקורות ראשוניים - לעיתים רבות ישנה התעלמות או פירוש לא נכון למסמכים היסטוריים ראשוניים, תוך העדפה להסתמכות על מקורות משניים או ספקולציות.
הצגה סלקטיבית של נתונים או ראיות ("קטיף דובדבנים") - המחברים של היצירות הפסאודו-היסטוריות נוטים להשתמש באופן סלקטיבי רק במידע שתומך בטענותיהם, תוך התעלמות מכל הראיות שסותרות את טענותיהם.
היעדר ביקורת עמיתים - יצירות פסאודו-היסטוריות לרוב לא מתפרסמות בכתבי עת אקדמיים ולא עברו תהליך ביקורת עמיתים קפדני בו מעורבים מומחים בתחום.
דוגמאות לפסאודו-היסטוריה

רוויזיוניזם היסטורי לצורך קידום אג'נדות פוליטיות:
הכחשת שואה - הטענה השקרית לכך שרצח העם המתוכנן והשיטתי של שישה מיליון יהודים על ידי גרמניה הנאצית במלחמת העולם השנייה לא התרחש בכלל או שהוא לא היה בממדים המיוחסים לו על ידי ההיסטוריונים מהזרם המרכזי, למרות שישנה כמות עצומה של ראיות היסטוריות שמבססות זאת, כולל עדויות של ניצולים והתיעוד שהותירו אחריהם הנאצים עצמם.
הכחשת רצח העם הארמני - הטענה השקרית לכך שרצח העם המתוכנן והשיטתי של 1.5 מיליון ארמנים ואשורים על ידי האימפריה העות'מאנית במלחמת העולם הראשונה לא התרחש בכלל או שהוא לא היה בממדים המיוחסים לו על ידי ההיסטוריונים מהזרם המרכזי. למרות שישנה כמות עצומה של ראיות היסטוריות שמבססות זאת, כולל עדויות ניצולים.
רוויזיוניזם היסטורי סטאליניסטי - שכתוב ההיסטוריה הסובייטית במטרה להאדיר את יוסיף סטלין, ולהצדיק את דיכוי האוכלוסייה ההמוני, הטיהורים האתניים, והטהורים הפוליטיים שבוצעו על ידי הסובייטים.
פסאודו-היסטוריה אפרוצנטרית - טענות לכך שחלק מהציוויליזציות הגדולות בעולם, כמו למשל מצרים העתיקה, נוסדו אך ורק על ידי אפריקאים שחורים, למרות היעדר ראיות ארכאולוגיות אשר מאמתות זאת.
דוגמאות נוספות:
טענות ספקולטיביות ושנויות במחלוקת על כך שתרבויות פרה-היסטוריות מתקדמות כמו אטלנטיס היו ציווליזציות אמיתיות, למרות היעדר ראיות ארכאולוגיות אשר מאמתות זאת.
תיאוריות החייזרים הקדומים - טענות ספקולטיביות ושנויות במחלוקת על כך שחוצנים ביקרו בכדור הארץ לכל אורך ההיסטוריה, יצרו קשר עם בני האדם, והשפיעו על ההתפתחות של תרבויות אנושיות, טכנולוגיות ודתות (כולל בניית מבנים עתיקים כמו הפירמידות) - על אף שאותן התאוריות לא מבוססים על ראיות ארכאולוגיות או היסטוריות מהימנות.
תאוריית גאווין מנזיס(אנ') - טענה ספקולטיבית ושנויה במחלוקת לפיה הסינים הגיעו לאמריקה לפני כריסטופר קולומבוס.
ההשפעה של פסאודו-היסטוריה

לפסאודו-היסטוריה יכולות להיות השפעות ניכרות כולל:
הפצת מידע מוטעה - טענות היסטוריות כוזבות עלולות להתפשט באופן נרחב לאורך זמן, ולעוות את ההבנה הציבורית של העבר.
שימוש ככלי תעמולה - ממשלות ותנועות אידאולוגיות שונות עשויות במקרים שונים לחתור לקדם פסאודו-היסטוריה על מנת להצדיק מדיניות, תביעות טריטוריאליות או נרטיבים לאומניים.
שחיקת אמון הציבור במחקר לגיטימי - הפופולריות של נרטיבים פסאודו-היסטוריים עלולה לערער את האמון של הציבור במחקר האקדמי ובמתודולוגיה ההיסטורית.
ראו גם

דיסאינפורמציה
פסאודו-מדע
הערות שוליים

↑  Herf, Jeffrey (2006). The Jewish Enemy: Nazi Propaganda during the World War II and the Holocaust. Harvard University Press. p. 127. ISBN 978-0-674038-59-2.
↑  Marchand, Laure; Perrier, Guillaume (2015). Turkey and the Armenian Ghost: On the Trail of the Genocide (באנגלית). McGill-Queen's Press. pp. 111–112. ISBN 978-0-7735-9720-4. The Iğdır genocide monument is the ultimate caricature of the Turkish government's policy of denying the 1915 genocide by rewriting history and transforming victims into guilty parties.
↑  "Joseph Goebbels On the "Big Lie"". www.jewishvirtuallibrary.org. נבדק ב-2024-03-27.
| --- | --- |
בקרת זהויות :  GND: 4020527-7
רומנוף וג'ולייט

| --- | --- |
כרזת הסרט
כרזת הסרט
 מבוסס על:  מחזה של פיטר יוסטינוב
 בימוי:  פיטר יוסטינוב 
 הופק בידי:  פיטר יוסטינוב
 תסריט:  פיטר יוסטינוב 
 עריכה:  רנצו לוסידי
 שחקנים ראשיים:  פיטר יוסטינוב ג'ון גאווין סנדרה די אקים טמירוף
 מוזיקה:  מריו נאשימבן
 צילום:  רוברט קרסנר
 מדינה:  ארצות הברית 
 חברה מפיצה:  סרטי יוניברסל 
 הקרנת בכורה:  8 ביוני 1961
 משך הקרנה:  103 דק' 
 שפת הסרט:  אנגלית 
 סוגה:  סרט קומדיה 
 מקום התרחשות:  אירופה 
 דף הסרט ב־IMDb
 
רומנוף וג'ולייט (באנגלית: Romanoff and Juliet) הוא סרט קולנוע אמריקאי מסוגת קומדיה רומנטית משנת 1961, בבימויו והפקתו של פיטר יוסטינוב, עם פיטר יוסטינוב, ג'ון גאווין, סנדרה די ואקים טמירוף בתפקידים הראשיים.
ג'ון גאווין וסנדרה די השתתפו קודם בתפקידים ראשיים בסרט "חיקוי לחיים" (1959).
התסריט נכתב על ידי פיטר יוסטינוב והוא מבוסס על המחזה שלו "רומנוף וג'ולייט" שהועלה בברודוויי ב-1956 ובו גם שיחק בתפקיד הראשי של "הגנרל". הוא היה מועמד לפרס טוני למחזה הטוב ביותר ולפרס טוני לשחקן הטוב ביותר בתפקיד ראשי.
זאת קומדיה רומנטית המתרחשת על רקע המלחמה הקרה בצורת סאטירה שנונה על רומן הנרקם בין בתו של שגריר ארצות הברית לבנו של שגריר ברית המועצות במדינה אירופאית לא מוגדרת (קונקורדיה), הנשלטת בידי "הגנרל" שמגולם על ידי יוסטינוב עצמו.
המחזה והסרט קשורים באופן רופף למחזה "רומאו ויוליה" של ויליאם שייקספיר – צעיר וצעירה ממשפחות עוינות, נפגשים ומתאהבים למרות האיבה בין משפחותיהם.
יוסטינוב היה מועמד לפרס דוב הזהב בפסטיבל הסרטים הבינלאומי בברלין וזכה בפרס גילדת הבמאים של אמריקה על בימויו יוצא מהכלל.
תקציר העלילה

באו"ם נתנהלת הצבעה על החלטה חשובה. התוצאה היא תיקו ותלויה כעת בהחלטה של מדינה קטנה באירופה בשם "קונקורדיה" שבראשה נמצא נשיא שמכונה "גנרל" (פיטר יוסטינוב). מפני שאינו מבין על מה הבעיה הוא בוחר להימנע מהצבעה לדאבונם בעיקר של הסובייטים והאמריקאים.
לאחר הישיבה הוא עולה למטוס ומצטרפת אליו ג'ולייט (סנדרה די) בתו של השגריר האמריקאי בקונקורדיה שנפרדת קודם לכן מארוסה, פרדי (ריק ון נטר).
שתי מעצמות העל מחזרות אחרי הגנרל ומבטיחות לו מכל טוב. העוזר שלו אוטו (פיטר ג'ונס), נוהג להאזין להתייעצויות השגרירים עם מנהיגי המעצמות ומוכר את המידע לשגרירים תמורת כסף.
איגור רומנוף (ג'ון גאווין) הוא בנו של שגריר ברית המועצות בקונקורדיה, ואדים רומנוף (אקים טמירוף). הוא ואשתו אוודוקיה (תמרה שיין – אשתו האמיתית של טמירוף), רוצים שיתחתן ומזמינים קומיסרית סובייטית, מרפה זלוטוצ'נסקה (סוזן קלוטייה, שהייתה אז אשתו של יוסטינוב) שתכיר אותו. בינתיים נפגש איגור עם ג'ולייט בנשף שמארגן אביה והאהבה ניצתת ביניהם באותו לילה עד שהיא מגלה לו שהיא בתו של שגריר ארצות הברית והוא מגלה לה שהוא בנו של שגריר ברית המועצות. שני זוגות ההורים נתקפים בהלם ומתנגדים לקשר הזה.
פרדי מגיע וג'ולייט מגלה לו שהיא מאוהבת כעת ברומנוף. הוא מתעצב אבל לאחר זמן הוא מתאהב בקומיסרית מרפה שאיגור רומנוף דחה.
איגור רומנוף רוצה להתאבד והגנרל מניא אותו מכך. הגנרל רוצה להשיא אותם למרות התנגדות הוריהם. ביום העצמאות של קונקורדיה הוא מארגן מצעד של חייליו שברובם מבוגרים עם רובים. הוא מארגן טקס חתונה שבו הכומר של קונקורדיה מחתן את איגור וג'ולייט כשהם מחופשים. לאחר הטקס הם מגלים את פניהם וההורים מוחים ורוצים להתקרב אליהם ולבטל את הטקס אך חייליו של הגנרל עוצרים בעדם והגנרל מגלה שאין תחמושת ברובים כי אין לו כסף לקנות. כולם פורצים בצחוק ומתחילים לרקוד.
צוות השחקנים

| שם השחקן/ית | שם הדמות | הערות |
| --- | --- | --- |
| ג'ון גאווין | איגור רומנוף | בנו של השגריר הסובייטי |
| סנדרה די | ג'ולייט מולסוורת' | בתו של שגריר ארצות הברית |
| אקים טמירוף | ואדים רומנוף | שגריר ברית המועצות |
| פיטר יוסטינוב | הגנרל | נשיא קונקורדיה |
| ריק ון נטר | פרדי | הארוס של ג'ולייט |
| תמרה שאיין | אוודוקיה רומנוף | אשתו של שגריר ברית המועצות |
| ג'ון פיליפס | הולר מולסוורת' | השגריר האמריקאי |
| אליקס טאלטון | באולה מולסוורת' | אשת שגריר ארצות הברית |
| סוזן קלוטייה | מרפה זלוטוצ'נקה | כלה סובייטית |
| פיטר ג'ונס | אוטו | יועץ לגנרל |
קאוסאר מוחמד

| --- | --- |

 לידה:  11 בפברואר 1992 (בת 33) סן חוזה, קליפורניה
 מדינה:  ארצות הברית 
 תקופת הפעילות:  מ-2012
 https://www.kausarmohammed.com
 פרופיל ב-IMDb
 
קאוסאר מוחמד (באנגלית: Kausar Mohammed; נולדה ב-11 בפברואר 1992) היא שחקנית, קומיקאית ומדבבת אמריקאית. ידועה בעיקר ממשחקה בסרטים "מה גברים רוצים", "בוסית בקטנה" ובדיבוב בסדרה "עולם היורה: מחנה הקרטיקון".
ביוגרפיה

מוחמד נולדה ב-11 בפברואר 1992 בסן חוזה, קליפורניה להורים ממוצא בנגלי ופקיסטני. היא התחנכה באוניברסיטת קליפורניה בלוס אנג'לס, בה גם הצטרפה לקבוצה "UCLA Spring Sing". היא כתבה מספר פרויקטים דיגיטליים כמו "סמייל" או "נמסטה", אשר הופיעו באתרי החדשות הפינגטון פוסט וברשת NBC. כמו כן מונתה להיות השגרירה הדיגיטלית של קמפיין המפקד בקליפורניה..
קריירה

היא החלה להופיע החל משנת 2016 בקומדיית המצבים "השייקריות" בפרק אחד.
בשנת 2019 שיחקה בסרט "בוסית בקטנה" בתור גברת פארקר ושיחקה גם בסרט "מה גברים רוצים" בתור ג'נה אבידי. בנוסף היא דיבבה דמויות שונות, ביניהן יאז פדולה בסדרה "עולם היורה: מחנה הקרטיקון" בנטפליקס.
בשנת 2022 החלה לדבב את דמותה של קליאו דה נייל בסדרת ההנפשה הממוחשבת "מונסטר היי" בערוץ ניקלודיאון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | Armenia, My Love... | פארוחי |  |
| 2016 | Shock | שרה |  |
| 2019 | בוסית בקטנה | מיס פארקר |  |
| 2019 | מה גברים רוצים | ג'נה אבידי |  |
| 2020 | Lucky | שרה |  |
| 2021 | Dinner Party | ג'ן |  |
| 2023 | Appendage | אסתר |  |
| TBA | Sisters | פרייה מאנגל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013–2014 | Pinky and Rupesh | פינקי | סדרת רשת; 5 פרקים |
| 2015 | Gluten Free America | הת'ר מארלי | סדרת רשת; 6 פרקים |
| 2016 | Comedy Bang! Bang! | עוזרת | פרק: "Joe Jonas Wears a Maroon and Gold Letterman Jacket with White Sneakers" |
| 2016 | השייקריות | פאולט | פרק: "Baby Hater" |
| 2017 | אני אוהבת את דיק (אנ') | שירין | פרק: "A Short History of Weird Girls" |
| 2017 | Idiotsitter | נאנור | פרק: "Rush, Rush" |
| 2018 | ללא מילים | מגישה | פרק: "N-O-- NOMINEE" |
| 2018 | Unfair & Ugly | סאנה שייח' | סדרת רשת; 6 פרקים |
| 2018 | Nobodies | אנטוניה | 2 פרקים |
| 2018 | המתמחה | שושבינה | פרק: "The Dance" |
| 2018–2019 | עמק הסיליקון | נדיה | 2 פרקים |
| 2019 | ברק שחור | פאטל | פרק: "The Book of Secrets: Chapter Two: Just and Unjust" |
| 2019 | מכסחי התותחים (אנ') | דמויות שונות | דיבוב; 9 פרקים |
| 2019 | חג שמח וכל זה (אנ') | סונה | פרק: "Happy Mall-idays" |
| 2019 | Solve: The Podcast | טריש | פודקאסט; פרק: "The Real Killer" |
| 2019–2023 | קרייג של הנחל (אנ') | אמינה | דיבוב; 4 פרקים |
| 2020 | הקריירה השנייה של קרול (אנ') | איישה | פרק: "Peer Evaluations" |
| 2020 | הנוכל (אנ') | אביגיל ג'ונס | דיבוב; 9 פרקים |
| 2020–2022 | עולם היורה: מחנה הקרטיקון | יאז פדולה | דיבוב; 48 פרקים |
| 2021 | Bite Size Holiday | פרידה | סדרת רשת; פרק: "Brown Elephant" |
| 2021–2022 | 4400 | סוראיה | 8 פרקים |
| 2021–2022 | מירה, בלשית מלכותית | מיס ג'אפרי | דיבוב; 3 פרקים |
| 2022 | הפלאש | מינה דהאוואן | 4 פרקים |
| 2022 | מו | שיילה פאטל | פרק: "Moola" |
| 2022–2023 | Monster High Mysteries | קליאו דה נייל | דיבוב; 7 פרקים |
| 2022–2024 | מונסטר היי | קליאו דה נייל | דיבוב; 25 פרקים |
| 2023 | אליס במאפיית הפלאות | מיס פארבנש | דיבוב; פרק: "Queen Alice/A Kuku Surprise" |
| 2023 | הרעשנים | ברוק | דיבוב; פרק: "Waking History/Pranks Fore Nothing" |
| 2023 | Monster Ball Homecoming | קליאו דה נייל | דיבוב; 5 פרקים |
| 2024 | עולם היורה: תאוריית הכאוס | יאז פדולה | דיבוב; 7 פרקים |
הערות שוליים

↑  https://californiacensus.org/wp-content/uploads/2020/04/4-21-2020-BIOS-AMBO-IV.pdf
| --- | --- |
בקרת זהויות :  VIAF: 4185164661917003390002   WorldCat (עם VIAF): 4185164661917003390002
שמעון זרחי

| --- | --- |
 לידה:  1788 ה'תקמ"ח ז'ייז'מריאי, ליטא
 פטירה:  26 באוגוסט 1860 (בגיל 72 בערך) ט' באלול ה'תר"כ ירושלים
 תקופת הפעילות:  ?–1860 
 השתייכות:  יהדות חרדית
 חיבוריו:  שו"ת נחלת שמעון
 
 תפקידים נוספים:  רב, ראש ישיבה
 
הרב שמעון זרחי (ה'תקמ"ח, 1788 – ט' באלול ה'תר"ך, 26 באוגוסט 1860) היה רב ליטאי. רבן של יאקובשטאדט שבקורלנד וטבריג שבליטא, ובסוף ימיו נשיא ישיבת עץ חיים בירושלים.